पोस्टमार्टम रिपोर्ट की ओर दुबारा मुड़ें तो डाक्टरों ने पाया कि मुखिया को 7.36 बोर की छह गोलियां मारी गयीं। इस बोर की गोली आमतौर पर स्वचलित मशीन गन में इस्तेमाल होती है जिसे जनरल पर्पस मशीन गन भी कहा जाता है। भारत में यह हथियार या तो भारतीय सेना के पास होता है या फि़र खुफिया विभाग के पास। क्या ये तथ्य इस संभावना की ओर संकेत करते हैं कि बिहार पुलिस की स्पेशल टास्क फ़ोर्स (एसटीएफ़) जो ‘एनकाउंटर स्पैशलिस्ट’ के नाम से कुख्यात है, का एक बूढ़े लेकिन परेशान करने वाले व्यक्ति की, बहुत ही पेशेवराना ढंग से हत्या करने में किसी प्रकार का हाथ है?